送周郎
作者：陸游
朝代：宋

paragraphs: 我居山陰古大澤，四顧茫茫烟水白。
平時轍迹所不到，玉樹郎君肯來客。
衡門僅可俯首過，陋室真成容膝迮。
木盤設食菜數箸，共飽知君不予責。
期年相從無夜旦，一日復有千里隔。
送君津頭泪如綆，老身恨不生羽翮。
江湖道嶮非一二，觸處兢畏真良策。
從今日望平安書，我欲燈前手親拆。